Újvidék, 2025. április 15.

**Pályázat irodalmi mű kiválasztására**

**a *HÚSVÉT AZ ŐSÖK SZELLEMÉBEN* témában**

Az újvidéki székhelyű A Civil Társadalom Oktatási, Együttműködési, Érvényesítési és Támogatási Fóruma (rövidített elnevezés: FESAP) a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkársággal (Titkárság) együttműködésben, a *Multikulturalizmus egy kattintásra* elnevezésű 2025. évi alprojekt, illetve a *Multikulturalizmus és a tolerancia megerősítése Vajdaságban* projekt keretében pályázatot hirdet szerzői anyag benyújtására a multikulturalizmus népszerűsítése és a nemzetek közötti tolerancia fejlesztése, valamint a Vajdaság AT területén élő etnikai közösségek kulturális öntudatának megőrzése témakörben, amely a *HÚSVÉT AZ ŐSÖK SZELLEMÉBEN* címet viseli.

A pályázaton való részvételre a Vajdaság Autonóm Tartomány területén működő általános iskolák felső tagozatos (5-8. osztályos) tanulói jogosultak.

A pályázatra az anyagot **irodalmi mű** formájában kell benyújtani, amely bemutatja a nemzeti kisebbségek hagyományőrzésének és -ápolásának formáját egy multikulturális környezetben.

Az említett téma keretében az alkotásnak hiteles, személyes látásmódot kell kifejeznie Vajdaság AT nemzeti sokszínűségéről, illetve nemzeti közösségeinek kulturális sajátosságairól.

A munkát egy szerző dolgozza ki (a szerzői csoportok munkái nem kerülnek elbírálásra).

A pályázatra egy szerző kizárólag egy munkát nyújthat be.

A munkához az alábbi kísérő dokumentációt is mellékelni kell:

* a pályázati űrlapot,
* a szerző szülőjének/gyámjának nyilatkozatát az alkotásra vonatkozó szerzői jogokról,
* az iskola bizonylatát a rendes tanulói státusról.

**A munkákat és a kísérő dokumentációt elektronikusan,** a Titkárság honlapján elérhető alkalmazáson keresztül **kell benyújtani**, a következő címen: <http://185.166.125.137/konkursi-2025-2/>.

**A kísérő dokumentációt eredeti példányban is meg kell küldeni, postai úton** A Civil Társadalom Oktatási, Együttműködési, Érvényesítési és Támogatási Fóruma címére:

FESAP

112. számú postafiók

21101 Újvidék

A pályázaton való részvételhez kapcsolódó dokumentáció letölthető a FESAP [www.fesap.org.rs](http://www.fesap.org.rs), vagy a Titkárság <http://www.puma.vojvodina.gov.rs> honlapjáról.

A munkák beküldési határideje 2025. május 5.

A beérkezett munkák válogatása feltöltésre kerül a FESAP és a Titkárság honlapjára, az anyag szerzőjének feltüntetésével.

A pályázók alkotásait a FESAP, a Titkárság képviselői, az oktatási intézmények képviselői és a pályázat témakörében kiemelkedő egyének által alkotott pályázati bizottság értékeli és rangsorolja.

A pályázati bizottság ranglistát készít a beérkezett pályázatok alapján, és dönt a díjak odaítéléséről.

A legmagasabban rangsorolt munkák szerzőit multimediális eszközökkel díjazzák (három díj).

A FESAP a szerzőknek szánt díjakat szerződés alapján ítéli oda, amelyet a szerző szülőjével/gyámjával köt meg.

A nyertes díjazásáról szóló szerződés szabályozza az anyag szerzőjének, valamint a FESAP jogait, kötelezettségeit és felelősségét. A szerződés értelmében a szerző az anyag további, korlátlan felhasználásának jogát a FESAP-ra és a Titkárságra ruházza át. Amennyiben a díjazott anyag szerzője az előírt határidőn belül nem írja alá a szerződést, úgy kell vélni, hogy lemondott a nyereményről, és az őt megillető díjat a következőleg rangsorolt szerzőnek kell odaítélni.

dr. Kabók Ida, s.k.

a FESAP Igazgatóbizottságának

elnöke